Dyrene i Hakkebakkeskogen (film)

Dyrene i Hakkebakkeskogen er en norsk animasjonsfilm laget av Qvisten Animation; filmen hadde premiere 25. desember 2016. Den er basert på Thorbjørn Egners fortelling Klatremus og de andre dyrene i Hakkebakkeskogen (1953).

Filmen er produsert av Qvisten Animation ved produsent Ove Heiborg, Elisabeth Opdal og Eirik Smidesang Slåen og er laget i samarbeid med familien Egner, Kristiansand Dyrepark, Svensk Filmindustri og Cappelen Damm.

Musikken er skrevet av Thorbjørn Egner og Christian Hartmann, med unntak av «Skinkestek», som er skrevet av Solveig Heilo. Arrangementene av originalmusikken er laget av Katzenjammer, og Gaute Storaas står bak den øvrige filmmusikken.

Filmen ble kåret til «Beste norske barnefilm» under Amandaprisen 2017, og var i tillegg nominert i ytterlige fire klasser: «Beste norske kinofilm», «Beste visuelle effekter», «Beste musikk» og «Beste lyddesign». Den fikk også to nominasjoner under Kanonprisen 2016, i kategoriene «Beste produsent» og «Beste lyddesign». Filmen har vært vist i og utenfor konkurranse på noen av verdens viktigste filmfestivaler, herunder den franske Festival international du film d'animation d'Annecy og den kinesiske Shanghai International Film Festival.

Medvirkende
Espen Bråten Kristoffersen som Klatremus
Wenche Myhre som Bestemor Skogmus
Nils Jørgen Kaalstad som Morten Skogmus
Henriette Faye-Schjøll som Stabbursmusa
Stig Henrik Hoff som Mikkel Rev
Jan Martin Johnsen som Bakemester Harepus
Jakob Schøyen Andersen som Bakergutten
Ivar Nørve som Bamsefar
Marit Synnøve Berg som Bjørnemor
Andreas Alnes som Brumlemann
Steinar Sagen som Mannen og Elgen
Marit Andreassen som Kona
Frank Kjosås som Ekorn-Jensen og Kråke-Per
Eira Elise Øverås som Ekornbarnet Lise
Halvor Tverdal Rasmussen som Ekornbarnet Tom
Egil Hegerberg som Petter Pinnsvin
Katzenjammer som Fuglefamilien

Referanser

Eksterne lenker
 
 Klatremus går til filmen VG
 Dyreparkens Facebookside Facebook

Norske barnefilmer
Norske animasjonsfilmer
Filmer fra 2016
Norske filmer fra 2010-årene
Filmer basert på verk av Thorbjørn Egner
Amanda for beste barnefilm‎